शहर के ऊंचाई वाले क्षेत्रों में नए साल से मिलेगा पूरा पानी
शहरके ऊंचाई वाले क्षेत्रों में अब गर्मी के मौसम में भी सर्दियों की तरह पूरे प्रेशर वाला पानी मिला करेगा। इसका कारण यह है कि इन क्षेत्रों के लिए पब्लिक हेल्थ ने जलघर नंबर एक पर एक नया बूस्टर बनाया है। इस बूस्टर को नए साल की शुरूआत में बिजली का कनेक्शन मिल जाएगा। उसके बाद शहर के ऊंचाई वाले क्षेत्रों में पानी की कोई कमी नहीं रहेगी।
यहां बता दें कि शहर में इस समय तीन जलघरों महम रोड, तोशाम बाइपास और निनाण में बने जलघर से पानी सप्लाई हो रहा है। इन जलघरों से शहर में पानी सप्लाई के लिए विभाग ने शहर में 21 बूस्टर भी बनाए हुए हैं। मगर शहर के ऊंचाई वाले क्षेत्रों लोहड़ बाजार, चूहड़ सिंह की बाजारी, नया बाजार, भूतों वाली गली, लंबी गली, सर्राफा बाजार, बिचला बाजार आदि क्षेत्रों की ऊंचाई बाकी शहर से ज्यादा है।
इसलिए शहर के इन ऊंचाई वाले क्षेत्रों में अक्सर शहरवासियों की शिकायत रहती है कि उनके यहां कम प्रेशर या पानी कम मात्रा में आया है। इसका एक कारण यह है कि गर्मी के दिनों में शहर में पानी की खपत बढ़ जाती है। इसलिए लोग अपने घरों में पानी की पूरी आपूर्ति करने के लिए बिजली की मोटरों से पानी खींच लेते हैं। इसी कारण इन क्षेत्रों में गर्मी के मौसम में पानी की कमी की समस्या रहती है।
शहर की इन घनी आबादी वाले क्षेत्रों की इस समस्या को ध्यान में रखते हुए विभाग ने महम रोड स्थित जलघर नंबर एक पर हाल ही में एक नया बूस्टर बनाया है। इस बूस्टर के लिए विभाग ने इन क्षेत्रों की लाइनों की आपस में कनेक्टिविटी का काम भी पूरा कर लिया है। अब विभाग को इस बूस्टर के लिए बिजली के कनेक्शन की जरूरत है।
तैयार कराया गया है नया बूस्टर, जल्द होगा चालू
^शहरके ऊंचाई वाले क्षेत्रों के लिए हमने जलघर नंबर एक पर एक नए बूस्टर को तैयार कराया है। उस बूस्टर को बिजली का कनेक्शन मिलते ही चालू कर दिया जाएगा। इससे शहर के ऊंचाई वाले क्षेत्रों में बसने वाले करीब पांच हजार परिवारों को गर्मियों के मौसम में पानी की सही सप्लाई मिलने लगेगी।\\\'\\\' एसएसकटारिया, एसडीओ, पब्लिक हेल्थ
पांच हजार परिवारों को होगा फायदा
जबवह बूस्टर चालू होगा तो इससे शहर के इन क्षेत्रों के पांच हजार परिवारों को फायदा होगा। इस समय इन परिवारों के लोगों को गर्मी के मौसम में पानी की कमी का सामना करना पड़ रहा था। इसलिए विभाग को इन क्षेत्रों के लोगों को पूरी मात्रा में गर्मी के दिनों में पूरा पानी सप्लाई करना एक प्रकार से चुनौती बना हुआ था।
जनरेटर से की जा चुकी है चेकिंग
इसबूस्टर को विभागीय अधिकारियों ने जनरेटर से चलाकर इसे चेक भी कर लिया है। उस आधार पर विभाग को इस बूस्टर के बारे में सकारात्मक परिणाम मिले हैं। इस बात को ध्यान में रखते हुए विभाग ने इस बूस्टर के लिए बिजली निगम से बिजली का कनेक्शन लेने के लिए अप्लाई कर दिया है। उम्मीद है कि इस साल के आखिर में या नए साल में यह कनेक्शन मिल जाएगा। उसके बाद शहर के इन क्षेत्रों के लोगों को गर्मी के मौसम में पानी की किसी तरह की कमी का सामना नहीं करना पड़ेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva